laion/Wikipedia-Exotic huggingface dataset:
מרציאנו

מרציאנו שבמקור היה "מורסיאנו" ( איטליה "Murciano)הוא שם משפחה יהודי המעיד על היות מוצא המשפחה מיהודי ספרד אשר גורשו מהעיר מורסיה שבספרד. לאחר גירוש ספרד עד למאה ה-19 ישבו בני המשפחה בעיירה דבדו שבמרוקו. האם התכוונתם ל... אופיר מרציאנו – שוער כדורגל ישראלי יורם מרציאנו – חבר הכנסת מטעם מפלגת העבודה מאיר מרציאנו – עיתונאי ישראלי, אחיה של קרן מרציאנו מורן מרציאנו – מלהק ישראלי סעדיה מרציאנו – מראשי הפנתרים השחורים וחבר הכנסת קרן מרציאנו – עיתונאית ומגישת חדשות ישראלית שמואל מרציאנו – רב במרוקו אליהו רפאל מרציאנו – רב חוקר והיסטוריון ישראלי אבי מרציאנו – קצין בצה"ל בדרגת אלוף-משנה רוקי מרציאנו (Marciano) - אלוף העולם באיגרוף במשקל כבד מרקיאנוס (בלטינית: Marcianus) - [קיסר האימפריה הביזנטית] בין השנים 450–457.
שקנאי אוסטרלי

השקנאי האוסטרלי (שם מדעי: Pelecanus conspicillatus) הוא עוף ימי גדול, הנפוץ בעיקר במים הפנים-יבשתיים ובחופים של אוסטרליה ופפואה גינאה החדשה, אך גם בפיג'י, חלקים מאינדונזיה וכציפור נודדת בניו זילנד. השקנאי האוסטרלי תואר לראשונה על ידי קונרד ג'ייקוב טמינק(אנ') ב-1824. שמו המדעי נגזר מהפועל הלטיני conspicere שמשמעותו "לתפוס". השקנאי האוסטרלי הוא שקנאי בגודל בינוני בהשוואה לשקנאים אחרים: אורכו נע בין 1.6 ל-1.8 מטרים עם מוטת כנפיים של 2.3 עד 2.5 מטרים ומשקלו נע בין 4 ל-13 ק"ג. הוא בעיקרו לבן עם שחור באברות התעופה. המקור החיוור והוורדרד הוא עצום, אפילו בסטנדרטים של השקנאים. מקורו הוא המקור הגדול ביותר בעולם העופות. אורכו של המקור הכי גדול שאי פעם תועד היה 49 ס"מ. שקנאים אוסטרליים מעדיפים שטחים גדולים של מים בלי יותר מדי צמחייה מימית. הסביבה המקיפה אינה משנה: הסביבה יכולה להיות יער, ערבות עשב, מדבר, משטחי בוץ בשפכי נהר, פארקים עירוניים או שממה תעשייתית, כל מקום שיש בו מים ויכול לתמוך בכמות מספקת של דגים. לשקנאים האוסטרליים אין תכנון לגבי תנועות רגילות, הם פשוט עוקבים אחרי זמינות המזון והכמות. כשאגם אייר הוצף בין השנים 1974 עד 1976, רק קומץ שקנאים נותרו בערי החוף: כשהאגמים הפנים-יבשתיים הגדולים התייבשו שוב, האוכלוסייה התפזרה בשנית, להקות של אלפים נראו בחופים הצפוניים וכמה פרטים הגיעו לקיריטימטי, פלאו וניו זילנד. המין נהיה לידוע בניו זילנד כשפרט צולם בירושלים ב-1890 וכשנמצאו תת-מאובנים נמצאו באגם גראסמר ב-1947, שאחריהם הגיעו תיעודים של פרטים תועים שהגיעו לניו זילנד. מאוחר יותר העצמות תוארו כשל תת-מין חדש Pelecanus conspicillatus novaezealandiae (סקארלט 1966, שקנאי ניו זילנדי), הם היו גדולים יותר, מה שמחייה חומר חדש שקובע ששתי האוכלוסיות לא היו נפרדות. המאובנים האלה נמצאו לראשונה ב-1930. השקנאי האוסטרלי מתחיל להזדווג בגיל שנתיים עד שלוש שנים. זמני העונות מתחלפים בהתאם לאזור, בחורף באזורים הטרופיים, ובסוף האביב בדרום אוסטרליה. הקן עצמו הוא גומה באדמה או בחול, ולעיתים עם קצת עשב. משטחי דשא נבנו באגם אלכסנדרינה(אנ') בדרום אוסטרליה. הקינון מתבצע בקבוצות, עם מושבות המוקמות באיים או באזורי מחסה בטווח של אגמים או הים. שקנאים אוסטרליים מתרבים יטילו אחת עד שלוש ביצים לבנות, שמידותיהן הן 93x57 מ"מ., כשהן ברובן מגורדות ומלוכלכות. לאחר בקיעתן את האפרוח שבקע מהביצה הגדולה יותר יאכילו אותו יותר, כשהאחרים בסופו של דבר ימותו מרעב. במשך השבועיים הראשונים יאכילו את האפרוחים נוזל שהועלה גירה, אבל במשך החודשיים הנותרים הוא יואכל בדגים כגון דג זהב, קרפיון מצוי שהובא למקום וגם כמה חסרי חוליות. כשהוא נפוץ בטווח תפוצתו הרחב, השקנאי האוסטרלי מוערך כללא חשש על ידי איגוד השימור העולמי. מדיה וקבצים בנושא שקנאי אוסטרלי בוויקישיתוף שקנאי אוסטרלי, באתר ITIS (באנגלית) שקנאי אוסטרלי, באתר NCBI (באנגלית) שקנאי אוסטרלי, באתר האנציקלופדיה של החיים (באנגלית) שקנאי אוסטרלי, באתר GBIF (באנגלית) שקנאי אוסטרלי באתר הרשימה האדומה של IUCN
הפרעה

האם התכוונתם ל... פרטורבציה או הפרעה - שינוי קטן הנעשה בבעיה פיזיקלית ידועה, כך שהוא קטן מספיק בשביל שנוכל לחשב את הפתרון באמצעות קירובים פרטורבציה (אסטרונומיה) – השפעת כבידת השמש, או כוכב גדול אחר על מסלול גופים אחרים בחלל הפרעה נפשית – ליקוי בריאותי בתחום ההתנהגות וההרגשה הנפשית המתבטאת בדפוס התנהגותי או חשיבתי, שונה מהנורמה והגורם למצוקה משמעותית או לפגיעה משמעותית בתפקוד הפרעה אורגנית – מצב של הפרעה בהתנהגות, שמקורו בגופו של האורגניזם, ושנוצר בעקבות שינוי באיברים, ברקמות או בחומרים הכימיים המצויים בהם הפרעת קצב – הפרעה בקצב הלב הפרעה לשוטר בעת מילוי תפקידו – עבירה לפי חוק העונשין
מלון לוטציה

מלון לוטציה (נכתב גם כמלון לוטסיה; בצרפתית: Hôtel Lutetia) הוא בית מלון ברובע ה-6 של פריז, בפינת סן ז'רמן דה פרה נחשב אחד מששת מלונות היוקרה בפריז והיחיד מתוכם הממוקם בגדה השמאלית של נהר סן. המלון שימש כתחנת קליטה לניצולי השואה, מיד אחרי מלחמת העולם השנייה. את המלון בנו אריסטיד ומרגרט בוסיקו בשנים 1907-1910 בסגנון אר דקו והוא נועד לשרת את לקוחות בית הכלבו המפואר "אוֹ בּוֹ מַרשֶׁה" "Au bon marché" שבבעלותם. לוטציה היה מלון הפאר היחיד בגדה השמאלית של הסן, לפני המלחמה התאכסנו בו אנשי בוהמה, אנשי רוח ופליטים שיכלו להרשות לעצמם את המחיר. ב-15 ביוני 1940, מיד אחרי הכיבוש הגרמני של פריז, הופקע המלון ואדמירל קנריס מיקם בו במהלך כל מלחמת העולם השנייה את מפקדת האבווהר, שירות הריגול והריגול הנגדי של הצבא בפיקודו של קולונל פרידריך רודולף. מיד אחרי שחרור פריז הופקע המלון לשם שיכונם של קציני בעלות הברית. הפקעה נוספת נועדה להפוך את המלון ל"מרכז קליטה" לשבים למולדת. אוכלוסיית החוזרים כללה שבויי מלחמה, מגויסים לעבודות כפייה, תושבי אלזס-לורן שגויסו לשירות הנאצי ומגורשים, כולל אלו שגורשו למחנות הריכוז. המלון שימש מאפריל ועד אוגוסט 1945 כמרכז מידע וקליטה, ומרבית פליטי מחנות הריכוז הנאציים מצאו בו תחנה ראשונה בדרכם אל חירותם שהושבה להם, ומידע על יקיריהם שנקרעו מהם. שמחתם לא יכלה למחות את מצוקתם וצערם של קרובי אלפי הנעדרים שהמתינו לשווא לשובם במקום זה — טקסט זה לקוח מלוח הזיכרון שבחזית המלון ב-2009 היו הכנסות המלון כ-24.7 מיליון יורו והוא נהנה מתפוסה שנתית ממוצעת של 70% נכון ל-2010 יש במלון 231 חדרים וסוויטות. בנוסף עליהם יש במלון מסעדות, מרכז עסקים, אולמות אירועים וספא. חברת לוקה הולדינג, חברה בת של אלרוב נדל"ן, הנמצאת בשליטת אלפרד אקירוב הודיעה באוגוסט 2010 על השלמת רכישת המלון בתמורה ל-135 מיליון יורו. פייר אסולין, לוטסיה, הוצאת מטר, 2007 מדיה וקבצים בנושא מלון לוטציה בוויקישיתוף אתר האינטרנט הרשמי של מלון לוטציה (בצרפתית ובאנגלית) מלון לוטציה, ברשת החברתית פייסבוק מלון לוטציה, ברשת החברתית אקס (טוויטר) מלון לוטציה, ברשת החברתית אינסטגרם מלון לוטציה באתר אגודת "עלומים" דה מרקר, 5 במאי 2010
מיל

האם התכוונתם ל... מיל (יחידת מידה) – יחידת אורך מיל ימי – יחידת מידה לאורך, בשימוש נרחב למטרות ספנות ותעופה. מיל (יחידת מידה תלמודית) – יחידת מידה תלמודית והלכתית השווה ל-2,000 אמה. מיל (מטבע) – יחידת כסף בתקופת המנדט הבריטי; מיל 1 היה החלק ה-1000 של הלירה הארץ ישראלית מיל' – קיצור מקובל למילואים, בפרט בעת ציון דרגתו של חייל מילואים מיל (חברה) – חברה רוסית לייצור מסוקים אישים: ג'ון סטיוארט מיל – פילוסוף וכלכלן אנגלי ג'יימס מיל – פילוסוף, אביו של ג'ון סטיוארט מיל מייל (פירושונים) מילי
אנטיגואה וברבודה במשחקים האולימפיים

אנטיגואה וברבודה השתתפה לראשונה במשחקים האולימפיים באולימפיאדת מונטריאול (1976), עוד בהיותה מושבה בריטית. היא נעדרה מאולימפיאדת מוסקבה (1980), לאחר שהצטרפה לחרם שהובילה ארצות הברית על המשחקים בעקבות הפלישה הסובייטית לאפגניסטן, ושבה והשתתפה באולימפיאדת לוס אנג'לס (1984), כמדינה עצמאית. מאז, היא משתתפת במשחקים ברציפות. מרבית הספורטאים שייצגו את אנטיגואה וברבודה במשחקים לא הגיעו להישגים גבוהים. להישג הגבוה ביותר הגיע האתלט ברנדן כריסטיאן, שסיים במקום התשיעי בריצת 200 מטר באולימפיאדת בייג'ינג (2008). לכריסטיאן חסרו 4 מאיות השנייה כדי להעפיל לשלב הגמר. אנטיגואה וברבודה מעולם לא השתתפה באולימפיאדת חורף. אנטיגואה וברבודה במשחקים הפאראלימפיים אנטיגואה וברבודה במשחקים האולימפיים לנוער מדיה וקבצים בנושא אנטיגואה וברבודה במשחקים האולימפיים בוויקישיתוף אתר הוועד האולימפי של אנטיגואה וברבודה
שארל טורנמיר

שארל טורנמיר (בצרפתית: Charles Tournemire; ‏22 בינואר 1870 – 3 או 4 בנובמבר 1939) היה מלחין ונגן עוגב צרפתי, שנודע בעיקר באלתורים שלו, שצמחו במקרים רבים מן המוזיקה של המזמור הגרגוריאני. יצירותיו כוללות יצירות רבות לעוגב, שמונה סימפוניות (אחת מהן כוראלית), ארבע אופרות, שתים-עשרה יצירות קאמריות ושמונה-עשרה יצירות לפסנתר. טורנמיר היה תלמידו הצעיר ביותר של סזר פרנק, ונשא בתואר נגן העוגב של בזיליקת קלוטילדה הקדושה בפריז משנת 1898 עד 1939. כמו כן היה פרופסור למוזיקה קאמרית בקונסרבטואר של פריז ומורה לאלתור בעוגב. טורנמיר הקליט בשנת 1930 חמישה אלתורים, שמוריס דיריפלה תיעתק בהמשך מהקלטות פונוגרף. "ל'אורג מיסטיק'" שלו, קבוצה של 51 קבצים בני חמישה קטעים כל אחד, חוברה בין 1927 ל-1932. היא מקיפה את מחזור השנה הליטורגית של הדת הקתולית, כשכל קובץ בה מבוסס על המזמורים הגרגוריאנים של היום. טורנמיר מת בארקאשון ב-1939. הסיבה למותו איננה ידועה בוודאות, וכמוה גם תאריך המוות (3 או 4 בנובמבר). פסקל ינקו: "שארל טורנמיר, "על אגדת טריסטן", פפיון, ז'נבה, 2001. פסקל ינקו: "שארל טורנמיר: מבט אל חייו ויצירתו", פטר אוורס, פאדרבורן, 2003. (תרגום לגרמנית) Pascal Ianco: Charles Tournemire, ou Le mythe de Tristan. Papillon, Genève, 2001. ISBN 2-940310-06-8(in French) Pascal Ianco: Charles Tournemire: Aspekte zu Leben und Werk. Peter Ewers, Paderborn, 2003. ISBN 3-928243-17-9(German translation) מדיה וקבצים בנושא שארל טורנמיר בוויקישיתוף שארל טורנמיר, באתר AllMusic (באנגלית) שארל טורנמיר, באתר MusicBrainz (באנגלית) שארל טורנמיר, באתר Discogs (באנגלית) Complete list of works Article and review, on Tournemire's chamber works Charles Tournemire Memories Contains worklist, though that is the only working link on the page, which has not been updated in eight years (Feb. 2008). Free MP3 recording of 'L'Orgue Mystique' MP3 played by Hugh Potton at Hammerwood Park
קח אותי לבייסבול

קח אותי לבייסבול (אנגלית: Take Me Out to the Ball Game) הוא סרט מוזיקלי שהופק באולפני MGM. את הסרט ביים באזבי ברקלי והפיק ארתור פריד. הסרט צולם בשיטת הטכניקולור. שם הסרט נלקח משיר ההמנון הבלתי רשמי של משחק הבייסבול, השיר מושר בדרך כלל במהלך ההפסקה במשחק. קח אותי למשחק הבייסבול הוא סרט תקופתי המתרחש בשנת 1908, העלילה נסובה סביב קבוצת בייסבול מקצוענית, "הזאבים" ושני השחקנים המרכזיים בה, אדי א'ובריין (ג'ין קלי) ודניס ראיין (פרנק סינטרה). בזמן הפגרה בין עונת משחקים לעונה חדשה, עוסקים השניים בוודוויל במשרה חלקית. בזמן עונת המשחקים מושתתת שיטת המשחק על הצרוף של שניהם ושחקן נוסף, "א'ובראיין לראיין לגולדברג". בשעה שגולדברג (ג'ולס מאנשין), חי כדי לשחק את משחק הבייסבול, מעדיפים אדי ודניס להמשיך בקריירת הוודוויל שלהם. הסטאטוס קוו בקבוצה, שזכתה להצלחה רבה והתנהלה על מי מנוחות, מופר כאשר הקבוצה מחליפה בעלים. המצוקה בקבוצה מתעצמת כאשר מתברר כי הבעלים החדשים היא אשה, קיי.סי. היגינס (אסתר ויליאמס). לאחר זמן קצר מתחילים אדי ודניס להתאהב בבעלים החדשים, ואדי זוכה בליבה, ריאן מפצה את עצמו ומתאהב בשירלי דלווין (בטי גארט) האגרסיבית ורוחשת החיבה. המאפיונר לו לורגן (אדוארד ארנולד), שמעורב בהימור כבד כנגד הזאבים במשחק הגדול הקרוב, מפתה את אדי לעזוב את הקבוצה על ידי זה שהוא מבטיח לו תפקיד גדול בקומדיה מוזיקלית. לאחר עזיבתו מבין אדי כי אכזב את הבעלים קיי.סי ואת חבריו האחרים לקבוצה ובראשם ראיין וגולדברג ומחליט לכפר על מעשיו ולהשתתף במשחק המכריע. לוגן שומע על תוכניתו של אדי ומורה לאנשיו לטפל בו כך שלא יוכל לשחק. דניס מחליט להגן על חברו הטוב ובמהלך המשחק פוצע את אדי כך שמאבד את הכרתו, ובכך מונע ממנו לשחק בהמשך. בריוניו של לוגן נעלמים וקיי.סי מחליטה לסלוח לאדי על מעשיו. אך כאשר אדי לומד על מה שעשה דניס ושהוא גרם לו לאבד את הכרתו במכוון במהלך משחק כל כך חשוב, הוא מסתער למגרש בכוונה להשיב לדניס כגמולו. כשכוונת נקמה ורצון לפגוע בדניס במחשבתו, עולה אדי לשחק, אך במקום זאת הוא חובט שני הום ראן המנצחים לזאבים את המשחק. אסתר ויליאמס שהייתה שחיינית כוכבת מחזות זמר, לא נהנתה בזמן הצילומים מחברתו של כוכב הסרט ואחד הכותבים בו, ג'ין קלי. בספרה האוטוביוגרפי, היא מתארת את תקופת הצילומים כאומללה, וטוענת כי קלי וסטנלי דונן התייחסו אליה בזלזול והרבו להתבדח על חשבונה. כמו כן טענה ויליאמס כי ג'ין קלי חש שלא בנוח עם הפרשי הגבהים ביניהם, גובהו של קלי היה כ-170 ס"מ ואילו גובהה של ויליאמס היה כ-179 ס"מ. במקור תכנן הבמאי באזבי ברקלי קטע של שחייה צורנית בעבור ויליאמס, אך הרעיון נדחה בידי קלי. ויליאמס לעומת זאת יצרה קשר חזק עם פרנק סינטרה. המועמדת הראשונה לתפקיד של קיי.סי. היגינס הייתה קתרין גרייסון איתה שיתף פעולה עם סינטרה בכמה סרטים בעבר, אך מועמדותה נפלה עקב חוסר ההתאמה בין העלילה לבין קולה האופראי, המועמדת השנייה הייתה ג'ודי גארלנד אך מועמדות זו נפלה עקב מחלתה של גארלנד. גם תפקידו של סינטרה כדניס ראיין, היה מיועד בתחילה למאמן של הברוקלין דודג'רס באותה התקופה, לאו דורוצ'ר. ג'ין קלי - אדי א'ובראיין פרנק סינטרה - דניס ראיין אסתר ויליאמס - קיי.סי. היגינס בטי גארט - שירלי דלווין ג'ולס מאנשין - נאט גולדברג מדיה וקבצים בנושא קח אותי לבייסבול בוויקישיתוף "קח אותי לבייסבול", במסד הנתונים הקולנועיים IMDb (באנגלית) "קח אותי לבייסבול", באתר נטפליקס "קח אותי לבייסבול", באתר AllMovie (באנגלית) "קח אותי לבייסבול", באתר Rotten Tomatoes (באנגלית) "קח אותי לבייסבול", באתר Box Office Mojo (באנגלית) "קח אותי לבייסבול", במסד הנתונים הקולנועיים KinoPoisk (ברוסית)
דוד בלוך-בלומנפלד

דוד בּלוֹך-בלומנפלד (1880 – 27 בנובמבר 1947) היה ממנהיגי תנועת העבודה בארץ ישראל. ראש עיריית תל אביב בשנים 1925–1927. דוד בלוך נולד לדוב צבי ולגיטל בשנת 1880 בעיירה מוטול שברוסיה הלבנה (אז בתחום המושב של האימפריה הרוסית), עיירת הולדתו של חיים ויצמן. עוד בהיותו בגיל צעיר היה פעיל פוליטית והיה חבר במפלגת פועלי ציון. בשל פעילותו נכלא פעמים אחדות בכלא. החל ללמוד רפואה ולאחר מכן משפטים, והפסיק לימודיו עקב פעילותו הפוליטית. ב-1906 נשא את ד"ר דורה (דבורה) לבית איינשטיין, שייסדה וניהלה במשך שנים רבות את "האגודה לעזרת חולים כרוניים בתל אביב", ובשנת 1934 הקימה את בית ההבראה "החלמה" ברמת גן, במבנה המשמש היום את בית הספר על שם דוד בן-גוריון. בלוך עלה לארץ ישראל בשנת 1912. שמו המקורי היה דוד בלוך, אך בפעילותו הפוליטית-מחתרתית ברוסיה ניתן לו הכינוי "אפרים בלומנפלד". מאחר שהוכר ברבים בשם זה הוסיף לאחר זמן את הכינוי הזה לשם משפחתו, ובשם זה נודע בארץ ישראל. גם לאחר עלייתו ארצה המשיך בפעילותו הפוליטית: הוא עמד בראש לשכת העבודה הראשונה בארץ ביפו, ניהל את קופת פועלי ארץ ישראל (קרן שסייעה לפועלים בתמיכה כספית, בתקופה שמלפני ייסוד ההסתדרות הכללית), היה חבר אספת הנבחרים וציר לקונגרס הציוני. בשנת 1922 נבחר למועצת עיריית תל אביב מטעם מפלגת הפועלים, וכן נבחר לכהן כסגנו של ראש עיריית תל אביב מאיר דיזנגוף, איש הימין והמרכז. בשל המצב הכלכלי הקשה בארץ באותה עת, גירעונות העירייה, וחוסר היכולת של תושבי העיר לשלם את מיסי העירייה, הציע בלוך לבטל את אגרת החינוך ששילמו תושבי העיר באותה עת על מנת לאפשר לילדיהם ללמוד בבתי הספר העירוניים. ראש העירייה מאיר דיזנגוף התנגד להצעה זו, ואף התפטר לאות מחאה בדצמבר 1925. בלוך נבחר לכהן תחתיו כראש עיריית תל אביב. השנתיים שבהם שימש בלוך כראש העירייה התאפיינו במשבר כלכלי קשה בארץ ישראל, שבא לידי ביטוי באבטלה גבוהה, פשיטות רגל של מפעלים ושל קבלנים, ועוני נרחב. בלוך ניסה להתמודד עם השלכות המשבר על תושבי תל אביב על ידי פיתוח שירותי הרווחה, במיוחד בתחומי החינוך והבריאות, הקצאת מגרשים לשיכון לחסרי בית, ועבודות יזומות למובטלים. כתוצאה מהמשבר ומהגדלת הוצאות העירייה הגרעון העירוני גדל והעירייה הייתה על סף קריסה כלכלית. בלוך הצליח להשיג סיוע כלכלי מיוחד משלטונות המנדט, שמנע את קריסת העירייה, אך שלטונות המנדט דרשו את צמצום הוצאות העירייה. לקראת הבחירות למועצת העירייה שנערכו בדצמבר 1928 העדיפו שלטונות המנדט את הנהגתו של דיזנגוף על הנהגת מפלגת פועלים, וסייעו באופן ישיר לבחירתו מחדש. דוד בלוך בלומנפלד החזיר את הכיסא לדיזנגוף ויצא בשליחות ההסתדרות הכללית לארצות הברית. בלוך נפטר בשנת 1947 ונקבר בבית הקברות טרומפלדור. על שמו של דוד בלוך בלומנפלד נקראים רחוב בתל אביב, המושב דוב"ב שבגבול הצפון, ששמו הוא ראשי התיבות של דוד בלוך-בלומנפלד, וכן בית ספר יסודי בתל אביב בשכונת ביצרון. פנחס בן שחר, בתי תל אביב יפו מספרים, תולדותיה של העיר העברית הראשונה, משרד הביטחון – ההוצאה לאור, תש"ן-1990. נח בי (בירזובסקי), פני תל אביב בקריקטורות, עורך ומוציא לאור: משה שיינבוים, 1939. על פועלו, באתר עיריית תל אביב דוד תדהר (עורך), "דוד בלוך-בלומנפלד", באנציקלופדיה לחלוצי הישוב ובוניו, כרך ג (1949), עמ' 1410 דברים לזכרו, דבר, 28 בנובמבר 1947 י. בן-צבי, דוד בלוך (אפרים בלומנפלד): (חמש שנים לפטירתו), דבר, 3 בדצמבר 1952 מנדל זינגר, ראש העיר הפועלי הראשון בתל־אביב: (במלאת 12 שנה לפטירת דוד בלוך זכרונו לברכה), דבר, 16 בדצמבר 1959
האנטר

הנטר (Hunter) הוא שם משפחה שמקורו באנגלית ומשמעותו צייד. האם התכוונתם ל... אות'לו האנטר – כדורסלן אמריקאי-ליברי לואיס האנטר – שחקן תיאטרון, קולנוע וטלוויזיה אוסטרלי נורמן האנטר – כדורגלן אנגלי מכללת האנטר – האוניברסיטה העירונית של ניו-יורק מורי האנטר (אנ') – קומיקאי, סופר ושחקן סקוטי הנטר - שם נוסף לאי הנטרז הוקר האנטר – מטוס קרב בריטי, ששימש בכמה מחילות האוויר של מדינות ערב בתקופת מלחמת ששת הימים. האנטר (סדרת טלוויזיה) – סדרה משטרתית משנות ה-80 מבית היוצר של סטיבן ג'יי קאנל. האנטר האנטר – סדרת מאנגה האנטר (כטב"ם) – כטב"ם תוצרת התעשייה האווירית לישראל
פניארול

מועדון הכדורגל פֵּנְיַארוֹל (בספרדית: ‏Club Atlético Peñarol‏Ⓘ‏) הוא מועדון כדורגל הפועל במונטווידאו, בירת אורוגוואי. המועדון נוסד ב-28 בספטמבר 1891, והוא נחשב לאחד משני מועדוני הפאר של אורוגוואי, בזכות 42 אליפויות בהן זכה לטענתו מאז 1932. יריבו המרכזי של פניארול הוא מועדון הכדורגל נסיונל. בין שתי הקבוצות מתקיימת מחלוקת לגבי מספר האליפויות בהן זכתה כל אחת. המשחק בין פניארול לבין נסיונל נחשב לדרבי החשוב ביותר באורוגוואי כולה. האצטדיון הביתי של פניארול הוא "אצטדין קמפאון דל סיגלו" (Estadio Campeón del Siglo, מילולית: 'איצטדון אלופי המאה'), אשר נחנך בשנת 2016 והוא בעל תכולה של 40,000 צופים. לפני כן ערכה הקבוצה את משחקיה הביתיים ב"אצטדיון סנטנאריו" (Estadio Centenario, מילולית: 'איצטדון המאה'), אצטדיונה של הנבחרת האורוגוואית. האצטדיון נבנה בשנת 1930 עבור מונדיאל 1930, המונדיאל הראשון בהיסטוריה. לפניארול ישנו מגרש נוסף אשר משמש את קבוצת המילואים של המועדון. חואן סקיאפינו אובדוליו וארלה לואיס קוביז'ה ג'ובאני גונסאלס רוקה מספולי אלברטו ספנסר אליאס פיגרואה דניאל בריילובסקי רובן פס ג'ו ביזרה אחידיו ארבאלו גסטון ראמירס כריסטיאן רודריגס דייגו פורלאן דרווין נונייס אגוסטין אלברס נסטור גונסאלבס - מלך ההופעות עם 574 משחקים אליפות: 51 (שיא) 1900, 1901, 1905, 1907, 1911, 1918, 1921, 1924, 1926, 1928, 1929, 1932, 1935, 1936, 1937, 1938, 1944, 1945, 1949, 1951, 1953, 1954, 1958, 1959, 1960, 1961, 1962, 1964, 1965, 1967, 1968, 1973, 1974, 1975, 1978, 1979, 1981, 1982, 1985, 1986, 1993, 1994, 1995, 1996, 1997, 1999, 2003, 2010, 2013, 2015, 2017 גביע ליברטדורס: 5 1960, 1961, 1966, 1982, 1987 הגביע הביניבשתי: 3 (שיא משותף) 1961, 1966, 1982 סופר קאפ האלופות הבין-יבשתי: 1 1969 גביע אלדאו: 1 1928 קופה דה אונור קווסנייר: 3 1909, 1911, 1918 קאפ טיי קומפטישן: 1 1916 מדיה וקבצים בנושא פניארול בוויקישיתוף אתר האינטרנט הרשמי של פניארול (בספרדית) פניארול, ברשת החברתית פייסבוק פניארול, ברשת החברתית אקס (טוויטר) פניארול, ברשת החברתית אינסטגרם פניארול, ברשת החברתית טיקטוק פניארול, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא אורוגוואי. אתם מוזמנים לתרום לוויקיפדיה ולהרחיב אותו.
חנניה

האם התכוונתם ל... דמויות מקראיות חנניה בן עזור – נביא שקר. חנניה, מישאל ועזריה סריסי נבוכדנצר. תקופת התנאים: חנניה בן חזקיה – תנא בימי שמאי והלל. רבי חנניה בן עקשיא – תנא. חנניה בן אחי רבי יהושע – תנא בדור השלישי והרביעי. הוא הנקרא בגמרא ובברייתות בשם "חנניה" סתם. רבי חנניא בן עקביא – תנא בדור הרביעי. חנניה בן נדבאי (המאה ה-1 לספירה) – כהן גדול בבית המקדש השני. רבי יהושע בן חנניה – היה תנא בדור השני, ראש ישיבה בפקיעין שבגליל, מתלמידי רבן יוחנן בן זכאי אישים נוספים רב חנניה – אמורא בארץ ישראל בדור החמישי. חנניה בן ישועה – מחכמי תימן, בתקופת הראשונים. ישובים ומקומות כפר חנניה – יישוב קהילתי ישראלי בגליל. בית חנניה – מושב באזור הצפון. גבעת חנניה – שכונת אבו תור בירושלים מדרום לעיר העתיקה. אחר חנניה – שיר של הזמר חנן בן ארי חננאל חנן חנינא בן חנניה
זה רק כסף

זה רק כסף הוא סרט קומדיה מוזיקלית שהופק בידי אולפני RKO. הסרט בוים על ידי אירווינג קאמינגס והופק בידי ארווין אלן ובנו של הבמאי, אירווינג קאמינגס הבן. הסרט מבוסס על תסריט מאת לאו רוסטן ובמקור נקרא, "It's Only Money", הסרט צולם עוד בשנת 1948, אך לא יצא אל האקרנים אלא שלוש שנים אחר כך בשנת 1951, אז גם שונה שמו ל"Double Dynamite". ג'וני דלטון (פרנק סינטרה) ומילדרד גודהאג (ג'יין ראסל) הם שני כספרים העובדים בבנק, במהלך עבודתם המשותפת השניים התאהבו ועתה הם רוצים להתחתן. אף אחד מבין השניים אינו מרוויח הרבה כסף, וג'וני אינו מעוניין לקבוע תאריך עד שיהיו לו חסכונות בבנק. אמיל קק (גראוצ'ו מרקס), חברו של ג'וני וממלצר בדיינר למחייתו, מציע את האפשרות "למצוא" את הכסף החסר להם בבנק בו הם עובדים, אך ג'וני מסרב ומעדיף להישאר בדרך הישר. העלילה מתפתחת כאשר ג'וני מצליח להציל ספסר הימורים במרוצי סוסים בשם "הוט הורס" האריס (נסטור פאיבה), שהוכה ברחוב צדדי בידי כמה מהמרים מופסדים. ג'וני שהפריד בין הניצים מגלה כי הספסר אסיר התודה הימר בשמו על סוס באחד ממרוצי הסוסים, ולפתע ג'וני מוצא את עצמו עם 60,000$ מכספי הזכייה. אך לפני שג'וני ומילדרד יכולים ליהנות מהזכייה המפתיעה ולממש את רצונם להתחתן, מתגלה מעילה בבנק בסכום של 70,000$ וג'וני הופך לחשוד העיקרי בפרשה. גראוצ'ו מרקס - אמיל קק ג'יין ראסל - מילדרד גודהאג פרנק סינטרה - ג'וני דלטון "זה רק כסף", במסד הנתונים הקולנועיים IMDb (באנגלית) "זה רק כסף", באתר נטפליקס "זה רק כסף", באתר AllMovie (באנגלית) "זה רק כסף", באתר Rotten Tomatoes (באנגלית) "זה רק כסף", במסד הנתונים הקולנועיים KinoPoisk (ברוסית) זה רק כסף הביקורת על הסרט בעיתון ניו יורק טיימס זה רק כסף במסד הנתונים TCM
פרדוקס שיקום השירות

פרדוקס השירות או פרדוקס שיקום השירות הוא תאוריה מתחום השיווק ושירות לקוחות, ולפיה כאשר התעורר מצב של כשל שירות אצל נותן שירות, ונותן השירות פעל באופן מיידי ומשביע רצון על מנת לשקם את אותו הכשל, סביר שייווצר מצב שהלקוח יהיה מרוצה אף יותר מלקוח אחר שקיבל שירות טוב מלכתחילה. משמע, שלקוחות הכועסים על כשל שירותי כלשהו, בעזרת שיקום נכון ומשביע רצון של השירות יכולים להפוך ללקוחות נאמנים מאוד של הארגון שבו אירע הכשל. מנגד, ישנם מחקרים המראים כי "פרדוקס שיקום השירות" לא תמיד מתקיים. יש הטוענים שעל מנת שהפרדוקס יתקיים, הכשל צריך להיות מושפע מגורמים חיצוניים שאינם בשליטת נותן השירות או שהכשל אינו מתקיים באופן שיטתי. בכל מקרה, שיקום כשל שכזה חיוני לשם השגת שביעות רצון של הלקוח. VP Magnini et al., “The service recovery paradox: justifiable theory or smoldering myth?,” Journal of Services Marketing 21, no. 3 (2007): 213-225. CA de Matos, JL Henrique, und C Alberto Vargas Rossi, “Service Recovery Paradox: A Meta-Analysis,” Journal of Service Research 10, no. 1 (2007): 60. Stefan Michel, "The service recovery paradox: true but overrated?" - department of finance and marketing, California state university, Chico.
תא שיט

תא שיט הוא קטע נתיב שיט החסום בשערים ומשמש להעלאה והורדה של מפלס המים לתועלת כלי שיט המבקשים לעבור בו למרות הבדלי גובה בין שני צדדיו. תא-שיט כולל שני שערים המותקנים במרחק מה זה מזה ותוחמים קטע מנתיב המים. כאשר כלי-השיט נכנס לתוך התא, השער התחתון נסגר מאחוריו ומים מוזרמים אל התא דרך פתחים בשער העליון. כשמפלס המים בתא שווה למפלס המים בקטע העליון, השער העליון נפתח וכלי-השיט ממשיך בדרכו. תאי-שיט מאפשרים ניווט קל יותר בנהרות ומאפשרים שיט דרך תעלה בקו ישיר אפילו באזור אשר איננו מישורי. תעלת פנמה תעלת מוסקבה סכר שלושת הערוצים פנמקס תא שיט, באתר אנציקלופדיה בריטניקה (באנגלית) ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.